Høgli ber Norge ta imot flere Syria-flyktninger
Den samfunnsengasjerte FC København-spilleren mener vi bør ta inn langt flere enn de 8000 flyktningene som er avtalt. Les også: Syrisk far: – Barna gled ut av hendene mine– Det er alt for dårlig. Vi må ta inn så mange som mulig. Vi må gjøre vår del av jobben som andre europeiske land gjør. At politikerne står og krangler om det, er smålig. Vi må bidra mer, sier Høgli til VG. Torsdagens kaptein er en av de mest samfunnsengasjerte landslagsspillerne og en ivrig tilhenger av Arbeiderpartiet. Han er lamslått over de hjerteskjærende bildene av flyktninger på desperat jakt etter å komme seg bort fra krigsherjede Syria . Spesielt har bildet av den tre år gamle gutten Alan som ble skyllet i land i den tyrkiske feriebyen Bodrum gjort inntrykk. – Det er vanskelig å beskrive. Jeg har selv en sønn som snart blir fire år. Når du er far og har en sønn på den alderen, så blir det helt sinnssykt å se på. Jeg har sett bildene mange ganger, og snudd meg bort hver gang, men samtidig gått inn på nytt for å se. Ord strekker ikke til. Jeg skulle gjerne gjort alt mulig for å hjelpe, sier Tom Høgli. Les også: Forren tror Norge går rett til EM– Det er veldig trist. Det skal ikke være sånn, sier Olympiakos-proffen Omar Elabdellaoui, den norske landslagsspilleren som bor nærmest Syria med sitt tilholdssted i Hellas. Han håper også at Norge stiller opp for å løse den særdeles vanskelige situasjonen for svært mange mennesker i Syria. – Man kan ikke si ja til alle sammen, men man må finne en bra balanse og en god plan på hvordan man kan hjelpe mest mulig, sier høyrebacken. Høgli forteller at han gir 500 kroner i måneden til UNICEF, men at han kommer til å øke bidragene fremover. – Vi må kjenne vår besøkelsestid. Vi må bidra mer. Se hva Tyskland gjør. Vi må ta inn flere. Det er mennesker. Unger ligger og flyter i fjæra. Vi har et ansvar. Vi som er født i Norge har trukket gull-loddet, men vi må dele med resten. 8000 høres ikke mye ut for min del, sier Tom Høgli.
Tom Høgli (31) mener det er «smålig» av norske politikere å krangle om hvor mange flyktninger Norge skal ta imot fra Syria.